–unionin yleiseen talousarvioon sovellettavista varainhoitosäännöistä 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 ja erityisesti sen 41 artiklan,

·Kreikka: maanjäristys (voimakkuus 6,6 Richterin asteikolla), joka vaikutti eteläisen Egeanmeren alueella Bodrumin (Turkki) ja Kosin saaren (Kreikka) välillä, ja sitä seuranneet useat jälkijäristykset (20. heinäkuuta 2017);

·Liettua: jatkuvien rankkasateiden aiheuttamat tulvat kesällä ja syksyllä 2017;

·Puola: poikkeuksellisen rajut myrskyt ja rankkasateet (9.–12. elokuuta 2017).

LTE:ssä nro 4/2018 ehdotetaan, että tarvittavat määrärahat otetaan vuoden 2018 yleiseen talousarvioon sekä maksusitoumus- että maksumäärärahoina.

2. Rahoitus EUSR:n vuoden 2018 määrärahoista

Monivuotisesta rahoituskehyksestä annetun asetuksen 10 artiklan 1 kohdan mukaisesti Euroopan unionin solidaarisuusrahastosta oli vuoden 2018 alussa käytettävissä yhteensä 421 142 057 euroa. Määrä käsittää vuoden 2018 jäljellä olevat määrärahat eli 280 371 754 euroa (574 342 834 euroa, joista oli vähennetty vuonna 2017 käyttöön otetut 293 971 080 euroa) ja vuoden 2017 jäljelle jääneet määrärahat eli 140 770 303 euroa. Koska kyseinen määrä jäi käyttämättä, se siirrettiin vuodelle 2018.

Tässä vaiheessa vuotta 2018 voidaan ottaa käyttöön 173 389 397 euron määrä. Tämä vastaa Euroopan unionin solidaarisuusrahastosta vuoden 2018 alussa käytettävissä olevaa kokonaismäärää (421 142 057 euroa), josta on vähennetty rahastossa pidettävä 143 585 709 euron määrä. Jälkimmäinen määrä perustuu rahoituskehysasetuksen 10 artiklan 1 kohtaan, jonka mukaan 25 prosenttia vuoden 2018 määrärahoista on säilytettävä rahastossa lokakuun 1. päivään 2018 saakka. Edellä mainitusta kokonaismäärästä on myös vähennetty Kreikkaa, Espanjaa, Ranskaa ja Portugalia varten aiemmin tänä vuonna käyttöön otettu 104 166 951 euron määrä.

Tiivistelmätaulukko EUSR-rahoituksesta Määrä (euroa) Vuodelta 2017 vuodelle 2018 siirretyt määrärahat 140 770 303 Vuoden 2018 määrärahat 574 342 834 Vuoden 2018 määrärahoista rahoituskehysasetuksen 10 artiklan 2 kohdan mukaisesti etupainotteisesti vuonna 2017 käyttöön otettu määrä –293 971 080 ---------------- Vuoden 2018 alussa käytettävissä ollut kokonaismäärä 421 142 057 Josta on vähennetty Kreikkaa, Espanjaa, Ranskaa ja Portugalia varten vuonna 2018 käyttöön otettu määrä –104 166 951 Josta on vähennetty vuoden 2018 määrärahoista säilytettävä 25 % –143 585 709 ---------------- Tällä hetkellä käytettävissä oleva enimmäismäärä (vuosien 2017 + 2018 määrärahat) 173 389 397 Ehdotettu Bulgariaa, Kreikkaa, Liettuaa ja Puolaa varten käyttöön otettava määrä yhteensä –33 992 206 1. lokakuuta 2018 saakka käytettävissä oleva määrä 139 397 191

3.Vuoden 2018 talousarvioon sisältyvä määrärahapyyntö

Bulgarian, Kreikan, Liettuan ja Puolan toimittamien hakemusten perusteella Euroopan unionin solidaarisuusrahastosta osoitettava rahoitusosuus on 33 992 206 euroa, kun otetaan huomioon välittömien vahinkojen kokonaismäärää koskeva arvio. Komissio ehdottaa, että vuoden 2018 talousarviota muutetaan lisäämällä momentille 13 06 01 ”Apu jäsenvaltioille sellaisen suuren luonnonkatastrofin yhteydessä, jolla on vakavia vaikutuksia elinoloihin, luonnonympäristöön tai talouselämään” 33 992 206 euroa sekä maksusitoumus- että maksumäärärahoina (ks. taulukko jäljempänä).

Määrät euroina Budjettikohta Nimi Maksusitoumusmäärärahat Maksumäärärahat 13 06 01 Apu jäsenvaltioille sellaisen suuren luonnonkatastrofin yhteydessä, jolla on vakavia vaikutuksia elinoloihin, luonnonympäristöön tai talouselämään 33 992 206 33 992 206 Yhteensä 33 992 206 33 992 206

4.Tiivistelmätaulukko monivuotisen rahoituskehyksen otsakkeittain